CELEX: 32009D0292
Language: hr
Date: 2009-03-24 00:00:00
Title: 2009/292/EZ: Odluka Komisije od 24. ožujka 2009. o utvrđivanju uvjeta odstupanja za plastične košare i plastične palete u vezi s razinama koncentracije teških metala utvrđenim u Direktivi 94/62/EZ Europskog parlamenta i Vijeća o ambalaži i ambalažnom otpadu (priopćena pod brojem dokumenta C(2009) 1959)  Tekst značajan za EGP

13/Sv. 047
            
            
               HR
            
            
               Službeni list Europske unije
            
            
               265
            
         32009D0292
   
               L 079/44
            
            
               SLUŽBENI LIST EUROPSKE UNIJE
            
            
               24.03.2009.
            
         
      ODLUKA KOMISIJE
   
   od 24. ožujka 2009.
   o utvrđivanju uvjeta odstupanja za plastične košare i plastične palete u vezi s razinama koncentracije teških metala utvrđenim u Direktivi 94/62/EZ Europskog parlamenta i Vijeća o ambalaži i ambalažnom otpadu
   (priopćena pod brojem dokumenta C(2009) 1959)
   (Tekst značajan za EGP)
   (2009/292/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 94/62/EZ Europskog parlamenta i Vijeća od 20. prosinca 1994. o ambalaži i ambalažnom otpadu (1), a posebno njezin članak 11. stavak 3.,
   budući da:
   
               (1)
            
            
               Odluka Komisije 1999/177/EZ od 8. veljače 1999. o utvrđivanju uvjeta odstupanja za plastične košare i plastične palete u vezi s razinama koncentracije teških metala utvrđenim u Direktivi 94/62/EZ o ambalaži i ambalažnom otpadu (2) istekla je 9. veljače 2009.
            
         
               (2)
            
            
               U vrijeme isteka Odluke 1999/177/EZ značajna količina plastičnih košara i plastičnih paleta koje sadrže koncentracije teških metala koje prelaze razine propisane u Direktivi 94/62/EZ je i dalje bila na tržištu. S obzirom na nedovoljan kapacitet industrije da zamijeni sve takve košare i palete, postoji veliki rizik da će se te košare i palete ukloniti na odlagališta otpada ili spaliti. Oba rješenja bi mogla imati vrlo nepovoljne posljedice po zdravlje i okoliš.
            
         
               (3)
            
            
               Direktiva 94/62/EZ za cilj ima ograničiti prisutnost teških metala u ambalaži te propisati visoku razinu zaštite okoliša, uključujući ponovno upotrebu i recikliranje.
            
         
               (4)
            
            
               Primjereno je donijeti uvjete za odstupanja vezano uz košare i palete koje se upotrebljavaju u zatvorenim i kontroliranim proizvodnim ciklusima kako bi industrija dobila dovoljno vremena da pomoću najboljih dostupnih tehnika zamijeni te plastične košare i plastične palete.
               U znanstvenim izvješćima podnesenima Komisiji preporučuje se da je potrebno odobriti takvo odstupanje.
            
         
               (5)
            
            
               Komisija namjerava provjeriti djelovanje sustava propisanog ovom Odlukom kao i napredak ostvaren u području izbacivanja plastičnih košara i plastičnih paleta koje sadrže teške metale nakon pet godina, nužno je da države članice podnesu odgovarajuće informacije.
               Kako ne bi došlo do povećanja postojećeg administrativnog opterećenja zbog uvođenja posebne obveze izvješćivanja državama članicama, dovoljno je potrebne informacije uključiti u izvješća koja se Komisiji podnose sukladno članku 17. Direktive 94/62/EZ.
            
         
               (6)
            
            
               Zbog pravne sigurnosti ova se Odluka primjenjuje od dana nakon isteka Odluke 1999/177/EZ, a kako bi se izbjegli svi mogući negativni učinci.
            
         
               (7)
            
            
               Mjere propisane u ovoj Odluci u skladu su s mišljenjem odbora osnovanog u skladu s člankom 21. Direktive 94/62/EZ,
            
         DONIJELA JE OVU ODLUKU:
   Članak 1.
   U smislu ove Odluke primjenjuju se sljedeće definicije:
   
               1.
            
            
               „teški metali” znači olovo, kadmij, živa i šestovalentni krom;
            
         
               2.
            
            
               „namjerno dodavanje teških metala” znači čin namjerne upotrebe tvari koja sadrži teške metale kod oblikovanja ambalaže ili sastavnog dijela ambalaže kada je stalna prisutnost teških metala željena u konačnoj ambalaži ili sastavnom dijelu ambalaže kako bi se postigla određena osobina, izgled ili kvaliteta;
            
         
               3.
            
            
               „slučajna prisutnost teških metala” znači prisutnost teških metala kao nenamjernog sastojka ambalaže ili sastavnog dijela ambalaže.
            
         Članak 2.
   Zbroj razina koncentracije teških metala u plastičnim košarama i plastičnim paletama može prelaziti ograničenja iz stavka 1. članka 11. Direktive 94/62/EZ pod uvjetom da su te košare i palete upotrebljavaju u zatvorenim i kontroliranim proizvodnim ciklusima sukladno uvjetima iz članaka 3., 4. i 5.
   Članak 3.
   1.   Plastične košare i plastične palete koje sadrže prekomjernu količinu teških metala, kako je propisano u članku 2., proizvode se i popravljaju u kontroliranim procesima recikliranja u skladu sa stavcima 2., 3. i 4. ovog članka.
   2.   Materijal koji se koristi za recikliranje potiče samo od drugih plastičnih košara ili plastičnih paleta. Upotreba drugih materijala ograničena je na nužni tehnički minimum te ni u kojem slučaju ne prelazi 20 % težine.
   3.   Nije dozvoljena namjerna upotreba teških metala kao elemenata tijekom recikliranja za razliku od slučajne prisutnosti teških metala. Upotreba recikliranih materijala kao sirovine za popravljanje ambalažnih materijala u kojoj određeni udio recikliranih materijala može sadržavati teške materijale ne smatra se namjernom upotrebom teških materijala.
   4.   Zbroj razina koncentracije teških metala u plastičnim košarama i plastičnim paletama može prelaziti ograničenje propisano u stavku 1. članka 11. Direktive 94/62/EZ samo kao rezultat upotrebe materijala koji sadrže teške metale u procesu recikliranja.
   Članak 4.
   1.   Plastične košare i plastične palete koje sadrže prekomjernu količinu teških metala, kako je propisano u članku 2., označene su trajno i vidljivo.
   2.   Države članice jamče da će se tijekom životnog ciklusa predmetnih plastičnih košara i plastičnih paleta najmanje 90 % poslanih plastičnih košara i plastičnih paleta koje sadrže prekomjernu količinu teških metala, kako je propisano u članku 2., vratiti proizvođaču, tvrtki koja pakira ili punionici ili ovlaštenom predstavniku.
   3.   Ne dovodeći u pitanje mjere koje su poduzete u skladu s člankom 6., sve plastične košare i plastične palete koje se vrate u skladu s ovim člankom, a koje više nisu odgovarajuće ili namijenjene ponovnoj upotrebi trebaju se odložiti u skladu s postupkom koji su posebno odobrila ovlaštena tijela predmetne države članice ili reciklirati u kontroliranom procesu recikliranja u skladu sa stavcima 2., 3. i 4. članka 3.
   Članak 5.
   1.   Države članice propisuju sustav popisivanja i evidentiranja te metodu za ispunjavanje nadzorne i financijske odgovornosti kako bi se dokazala sukladnosti s uvjetima ove Odluke.
   Sustav obuhvaća sve plastične košare i plastične palete koje sadrže prekomjernu količinu teških metala, kako je propisano u članku 2., koje se stavljaju ili uklanjaju iz upotrebe.
   2.   Osim ako drukčije nije navedeno u dobrovoljnom sporazumu, države članice jamče da će proizvođač ili njegov ovlašteni predstavnik svake godine pripremiti nacrt pisane deklaracije sukladnosti te godišnje izvješće koje prikazuje na koji su način ispunjeni uvjeti iz ove Odluke. Izvješće sadrži moguće izmjene sustava i ovlaštenih predstavnika.
   3.   Države članice jamče da proizvođač ili njegov ovlašteni predstavnik najmanje četiri godine čuvaju relevantnu tehničku dokumentaciju koja je dostupna ovlaštenim tijelima u svrhu inspekcije.
   Ako ni proizvođač niti njegov ovlašteni predstavnik nemaju poslovni nastan unutar Zajednice, obvezu čuvanja relevantne dokumentacije na raspolaganju snosi osoba koja proizvod stavlja na tržište Zajednice.
   Članak 6.
   Države članice donose mjere kako bi potakle proizvođače da istraže metode za progresivno postizanje ograničenja koja se primjenjuju na teške metale u plastičnim košarama i plastičnim paletama iz stavka 1. članka 11. Direktive 94/62/EZ, uključujući najbolje dostupne tehnike za ekstrakciju teških metala.
   Članak 7.
   Države članice u svoja izvješća koja podnose Komisiji sukladno članku 17. Direktive 94/62/EZ uključuju detaljno izvješće o djelovanju sustava iz ove Odluke te o napretku ostvarenom u izbacivanju plastičnih košara i plastičnih paleta koje nisu u skladu sa stavkom 1. članka 11. Direktive 94/62/EZ.
   Članak 8.
   Ova Odluka stupa na snagu 10. veljače 2009.
   Članak 9.
   Ova je Odluka upućena državama članicama.
   
      Sastavljeno u Bruxellesu 24. ožujka 2009.
      
         
            Za Komisiju
         
         Stavros DIMAS
         
         
            Član Komisije
         
      
   
   
      (1)  SL L 365, 31.12.1994., str. 10.
   
      (2)  SL L 56, 4.3.1999., str. 47.